CELEX: 62013CN0281
Language: fi
Date: 2013-05-22 00:00:00
Title: Asia C-281/13 P: Valitus, jonka Lord Inglewood ym. on tehnyt 22.5.2013 unionin yleisen tuomioistuimen (neljäs jaosto) yhdistetyissä asioissa T-229/11 ja T-276/11, Inglewood ym. v. parlamentti, 13.3.2013 antamasta tuomiosta

3.8.2013   
            
            
               FI
            
            
               Euroopan unionin virallinen lehti
            
            
               C 226/3
            
         Valitus, jonka Lord Inglewood ym. on tehnyt 22.5.2013 unionin yleisen tuomioistuimen (neljäs jaosto) yhdistetyissä asioissa T-229/11 ja T-276/11, Inglewood ym. v. parlamentti, 13.3.2013 antamasta tuomiosta
   (Asia C-281/13 P)
   (2013/C 226/06)
   Oikeudenkäyntikieli: ranska
   
      Asianosaiset
   
   
      Valittaja: Lord Inglewood ym. (edustajat: asianajajat S. Orlandi, J.-N. Louis, D. Abreu Caldas)
   
      Muu osapuoli: Euroopan parlamentti
   
      Vaatimukset
   
   
               —
            
            
               Unionin yleisen tuomioistuimen (neljäs jaosto) yhdistetyissä asioissa T-229/11 ja T-276/11, Inglewood ym. v. parlamentti, 13.3.2013 antama tuomio on kumottava
            
         
               —
            
            
               Asia on ratkaistava uudelleen siten, että
               
                           —
                        
                        
                           todetaan lainvastaiseksi Euroopan parlamentin puhemiehistön päätös, jolla eläkeikää nostettiin 60 vuodesta 63 vuoteen ja poistettiin eläkkeen erityiset maksutavat, kuten maksu joko aikaistetun eläkkeen muodossa tai osittain kertasuorituksena
                        
                     
                           —
                        
                        
                           riidanalaiset päätökset kumotaan,
                        
                     
                           —
                        
                        
                           parlamentti velvoitetaan korvaamaan oikeudenkäyntikulut molemmissa oikeudenkäyntiasteissa.
                        
                     
         
      Oikeudelliset perusteet ja pääasialliset perustelut
   
   Valittajat hakevat muutosta unionin yleisen tuomioistuimen tuomioon, jolla unionin yleinen tuomioistuin hylkäsi heidän kanteensa, jossa vaadittiin Euroopan parlamentin sellaisten päätösten kumoamista, joissa valittajilta evättiin oikeus joko aikaistetun eläkkeen muodossa, 60-vuotiaana tai osittain kertasuorituksena maksettavaan vapaaehtoiseen lisäeläkkeeseen.
   Ensinnäkin valittajat väittävät, että unionin yleinen tuomioistuin on tehnyt oikeudellisen virheen, kun riidanalaisilla päätöksillä sivuutettiin heidän hankitut oikeutensa tai odotusoikeutensa valittajien palvelukseentuloajankohtana vahvistetuissa ja hyväksytyissä olosuhteissa.
   Toiseksi unionin yleinen tuomioistuin on tehnyt oikeudellisen virheen, kun se hylkäsi kanneperusteen, joka koski Euroopan parlamentin jäsenten asemaa koskevien sääntöjen 27 artiklan 2 kohdan rikkomista, vaikka kyseisessä säännöksessä täsmennetään, että hankitut oikeudet ja odotusoikeudet säilyvät. Päätös, joka on tehty 1.4.2009 nimittäin rajoittaa valittajien hankittuja oikeuksia eli oikeuksia vaatia aikaistettua eläkettä tai halutessaan saada eläkettä 60-vuotiaana ja saada tarvittaessa eläke osittain kertasuorituksena.
   Kolmanneksi unionin yleinen tuomioistuin on myös tehnyt oikeudellisen virheen, kun se katsoi, että Euroopan parlamentin jäsenten asemaa koskevia sääntöjä ei voitu soveltaa, koska ne tulivat voimaan 1.4.2009 tehdyn yleisesti sovellettavan päätöksen jälkeen, vaikka valitusten kohteina olevat yksittäistapausta koskevat päätökset on tehty kyseisen päivämäärän jälkeen.
   Neljänneksi unionin yleinen tuomioistuin on tehnyt oikeudellisen virheen, kun se on hylännyt kanneperusteen, joka koskee yhdenvertaisen kohtelun periaatteen loukkaamista, vaikka valittajat olivat voineet perustellummin odottaa saavansa eläkkeensä niillä edellytyksillä, jotka vahvistettiin ja joita sovellettiin silloin, kun olennainen osa heidän eläkevakuutusmaksuistaan maksettiin tai sinä päivänä, jolloin heidän palvelussuhteensa päättyi, kuin ne, jotka hyötyivät poikkeussäännöistä eli ne, jotka edelleen hoitivat tehtäviään ja olivat täyttäneet 60 vuotta ennen kuin 1.4.2009 tehty päätös tuli voimaan 14.7.2009.
   Viimeiseksi unionin yleinen tuomioistuin on tehnyt oikeudellisen virheen, kun se hylkäsi suhteellisuusperiaatteen loukkaamista koskevan kanneperusteen todettuaan, että vain 10 % vakuutetuista kestää finanssikriisin vaikutukset ja sellaisen väliaikaisesti perustetun rahaston, jonka on määrä lakata, ennakoitavat seuraukset.